CELEX: 32013D0275
Language: el
Date: 2013-06-10 00:00:00
Title: 2013/275/ΕΕ: Απόφαση του Συμβουλίου, της 10ης Ιουνίου 2013 , σχετικά με την υπογραφή, εξ ονόματος της Ευρωπαϊκής Ένωσης, της συνθήκης του Πεκίνου σχετικά με τις ερμηνείες και τις εκτελέσεις οπτικοακουστικών έργων

12.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 160/1
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 10ης Ιουνίου 2013
   σχετικά με την υπογραφή, εξ ονόματος της Ευρωπαϊκής Ένωσης, της συνθήκης του Πεκίνου σχετικά με τις ερμηνείες και τις εκτελέσεις οπτικοακουστικών έργων
   (2013/275/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114 σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Στις 7 Νοεμβρίου 2000, το Συμβούλιο εξουσιοδότησε την Επιτροπή να διεξαγάγει διαπραγματεύσεις στο πλαίσιο του Παγκόσμιου Οργανισμού Διανοητικής Ιδιοκτησίας (ΠΟΔΙ) για την εξασφάλιση της συμμετοχής της Ευρωπαϊκής Κοινότητας στη διπλωματική διάσκεψη που πραγματοποιήθηκε στη Γενεύη, από τις 7 έως τις 20 Δεκεμβρίου 2000, με στόχο την κατάρτιση ενός μέσου για την προστασία των δικαιωμάτων των ερμηνευτών και εκτελεστών καλλιτεχνών κατά τις οπτικοακουστικές ερμηνείες ή εκτελέσεις τους.
            
         
               (2)
            
            
               Οι διαπραγματεύσεις ολοκληρώθηκαν επιτυχώς σε εκ νέου συγκληθείσα διπλωματική διάσκεψη που πραγματοποιήθηκε στο Πεκίνο, από τις 20 έως τις 26 Ιουνίου 2012, και η συνθήκη του Πεκίνου του ΠΟΔΙ σχετικά με τις εκτελέσεις και τις ερμηνείες οπτικοακουστικών έργων (εφεξής η «συνθήκη του Πεκίνου») υιοθετήθηκε στις 24 Ιουνίου 2012.
            
         
               (3)
            
            
               Η συνθήκη του Πεκίνου θεσπίζει ένα σύνολο νέων διεθνών κανόνων στον τομέα των συγγενών δικαιωμάτων που έχουν ως στόχο τη διασφάλιση της επαρκούς προστασίας και αμοιβής των ερμηνευτών και εκτελεστών οπτικοακουστικών έργων.
            
         
               (4)
            
            
               Η συνθήκη του Πεκίνου είναι ανοικτή προς υπογραφή από κάθε επιλέξιμο μέρος επί ένα έτος από την έκδοσή της.
            
         
               (5)
            
            
               Η Ένωση έχει αποκλειστική αρμοδιότητα όσον αφορά ορισμένες διατάξεις της συνθήκης του Πεκίνου σχετικά με τις οποίες έχει θεσπισθεί ενωσιακή νομοθεσία. Επομένως, η συνθήκη του Πεκίνου θα πρέπει να υπογραφεί, εξ ονόματος της Ένωσης, με την επιφύλαξη της σύναψής της αργότερα.
            
         
               (6)
            
            
               Η υπογραφή της συνθήκης του Πεκίνου δεν συνεπάγεται άσκηση συντρέχουσας αρμοδιότητας από πλευράς της Ένωσης. Ως εκ τούτου, τα κράτη μέλη διατηρούν την αρμοδιότητά τους στους τομείς που καλύπτονται από τη συνθήκη του Πεκίνου και δεν επηρεάζουν κοινούς κανόνες ή τροποποιούν το πεδίο εφαρμογής τους,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται, εξ ονόματος της Ένωσης, η υπογραφή της συνθήκης του Πεκίνου του ΠΟΔΙ για τις ερμηνείες και τις εκτελέσεις οπτικοακουστικών έργων (εφεξής η «συνθήκη του Πεκίνου»), με την επιφύλαξη της σύναψης της εν λόγω συνθήκης (1).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συνθήκη του Πεκίνου, εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.
   
      Λουξεμβούργο, 10 Ιουνίου 2013.
      
         
            Για το Συμβούλιο
         
         
            Ο Πρόεδρος
         
         L. VARADKAR
         
      
   
   
      (1)  Το κείμενο της συμφωνίας θα δημοσιευθεί μαζί με την απόφαση σχετικά με τη σύναψή της.